Koudste temperature in jare in SA aangetekenArgieffoto (Foto: Free-Photos/Pixabay) Altesaam 19 nuwe rekords is vandeesweek aangeteken vir koudste temperature ooit in dele van Suid-Afrika. Die Suid-Afrikaanse Weerdiens het Vrydag gesê die temperature is Donderdag aangeteken en is deur die diens bevestig. Een van die rekords is by Warmbad Towoomba aangeteken met ŉ temperatuur van -5,6. Die vorige dag wat dit hier byna só koud was, was in 1964 toe die temperatuur as -5,5 aangeteken is. In Kimberley is die temperatuur Donderdag as -9,9 gemeet – die vorige koudste dag was op 21 Julie 2000 toe 08,1 aangeteken is.